Guts World Tour

Guts World Tour הוא סיבוב ההופעות השני של הזמרת-יוצרת האמריקאית, אוליביה רודריגו, על מנת לקדם את אלבומה השני, Guts. רודריגו התחילה אותו ב-23 בפברואר 2024 בפאלם ספרינגס, קליפורניה, וצפויה לסיים אותו ב-1 ביולי 2025 במנצ'סטר, אנגליה.

 רקע 
סיבוב ההופעות הקודם של רודריגו לאלבומה Sour התמקד במקומות קטנים ואינטימיים. ב-8 בספטמבר 2023 הוציאה רודריגו את אלבומה השני, Guts. האלבום כולל שירים המשקפים את המעבר שלה מנערה לאישה בת 20. האלבום כולל כ-12 שירים וזכה להערכה רבה על ידי מאזינים ברחבי העולם. רודריגו הזכירה שרוב השירים החדשים באלבום נכתבו על מנת שישתלבו טוב בהופעות חיות, היא כתבה את האלבום מתוך כוונה שיהיו שירים שאנשים יכולים לצרוח בקהל. רודריגו רמזה שיתקיים סיבוב הופעות בבריטניה וכי היא עובדת עליו. רודריגו סיפרה כי השתתפה בהופעות של אמנים אחרים, כולל המופע של חברתה טייט מקריי, כדי לקבל השראה להופעות שלה. רודריגו רמזה לאפשרות לבצע קאברים לשירים של אמנים אחרים במהלך סיבוב ההופעות שלה, כפי שעשתה במהלך "Sour Tour".

ב-13 בספטמבר 2023, רודריגו הכריזה על סיבוב הופעות עולמי בן 57 מופעים לקידום האלבום, לאחר הופעתה בטקס פרסי הווידאו של MTV לשנת 2023. סיבוב ההופעות אמור להתחיל ב-23 בפברואר 2024 בפאלם ספרינגס, קליפורניה, וכולל עצירות במקומות שונים ברחבי אמריקה הצפונית, הממלכה המאוחדת, אירופה, ויסתיים בלוס אנג'לס ב-14 באוגוסט 2024. מופעים בולטים בסיבוב ההופעות כוללים הופעות במדיסון סקוור גארדן בניו יורק באפריל 2024. מופעי החימום של סיבוב ההופעות יכללו אמנים כמו הברידרז, PinkPantheress, צ'אפל רון ורמי וולף . רודריגו הביעה את התרגשותה מכך שצ'אפל רואן היא אחד ממופעי החימום של המופע.

ב-14 בספטמבר 2023 הודיעה רודריגו בעמוד האינסטגרם שלה כי היא מוסיפה עוד 18 מופעים לסיבוב ההופעות שיתקיימו בלונדון, אמסטרדם, פריז, סן פרנסיסקו, סיאטל, אינגלווד, שיקגו, מונטריאול, טורונטו, בוסטון, ניו יורק, דבלין, מנצ'סטר, גלאזגו וברמינגהאם. היא גם רמזה שמופעים נוספים יפורסמו בקרוב.

ב-1 במאי 2024, שתי ההופעות של הזמרת האמריקאית אוליביה רודריגו בהיכל קו-אופ לייב במנצ'סטר בוטלו עקב משבר במקום. פתיחת ההיכל נדחתה בפעם השלישית כשתקלה נגרמה בהופעה של הראפר א בוגי ויט דה הודי. היכל קו-אופ לייב, שעלות הקמתו היא 365 מיליון ליש"ט הוא ההיכל המקורה הגדול ביותר בבריטניה עם מקום ל-23,500 אנשים. במהלך בדיקת הסאונד, מפעילי ההיכל חוו אירוע בו "מרכיב של מערכת החימום, האוורור והמיזוג, המשמש להכוונת אוויר, מופרד מתעלות האוורור".

ב-8 במאי 2024, רודריגו הודיעה על הוספת 9 מופעים חדשים באסיה ובאוסטרליה. לג אסיה של הסיור יתחיל ב-16 בספטמבר בבנגקוק, תאילנד ויכלול גם עצירות בסיאול, הונג קונג וטוקיו. בלג באוסטרליה יורכב מ-4 מופעים במלבורן ובסידני, שם תצטרף לרודריגו זמרת האלט-פופ ביני. זה יהיה הפעם הראשונה של רודריגו בסיבוב הופעות באסיה ואוסטרליה.

ב-2 באוקטובר 2024, רודריגו הכריזה על שיתוף פעולה עם נטפליקס: סרט הופעה של סיבוב ההופעות. הסרט יעלה לשידור ב-29 באוקטובר ויתעד את הופעותיה של רודריגו באינטואיט דום בלוס אנג'לס. רודריגו אמרה על הסרט: . הסרט מבוים על ידי ג'יימס מרימן ומופק על ידי חברת BLINK Inc., בשיתוף עם Lighthouse Management + Media ו-Interscope Films. המפיקים בפועל של הסרט הם ג'ון ג'ניק, סטיב ברמן, וסאם רנץ', יחד עם המפיקים אלין קשישיאן, מישל אן, טום קולבורן, זאק מורגנרות' ומרימן. ב-9 באוקטובר רודריגו חשפה מופעים חדשים להופעות במנצ'סטר באולם Co-op Live, לאחר שאלה נדחו עקב בעיות באולם. המופעים החדשים להופעות נקבעו ל-30 ביוני ול-1 ביולי 2025. הכרטיסים להופעות המקוריות תקפים לתאריכים החדשים.

רודריגו תבצע את הופעות האצטדיון הראשונות שלה באמריקה הדרומית במסגרת סיבוב ההופעות. ההופעה הראשונה תתקיים ב-26 במרץ 2025 באצטדיון קוטו פריירה בקוריטיבה, ברזיל. ההופעה השנייה תתקיים ב-2 באפריל 2025 באצטדיון GNP Seguros במקסיקו סיטי, מקסיקו. הזמרת והגיטריסטית סנט וינסנט תופיע כמופע פותח בהופעות בברזיל ובמקסיקו. בנוסף להופעות האצטדיון, רודריגו תשתתף במספר פסטיבלים ב-2025 בדרום אמריקה, כולל לולהפלוזה צ'ילה, לולהפלוזה ארגנטינה, פסטיבל Estereo Picnic, לולהפלוזה ברזיל ו-Tecate Pa'l Norte.

בנובמבר 2024, רודריגו זכתה בפרס אמן סיבוב ההופעות לשנת 2024 במהלך אירוע Billboard Live Music Summit.

 מכירת הכרטיסים 
אנשים הנמצאים בצפון אמריקה יכלו להירשם לסיבוב ההופעות, וחלק מההכנסות אליו יתרמו לעמותה של רודריגו, "Fund 4 Good", המתמקדת בחינוך נשים, זכויות רבייה  ומניעת אלימות נגד נשים, אלימות נגד גברים ואלימות נגד להט"ב.

קיימות שתי אפשרויות להירשם כדי לקבל קוד גישה לרכישת כרטיסים דרך Ticketmaster. הראשונה הוא הרשמה סטנדרטית, עם מכירה שנערכת בתאריכים ספציפיים. רודריגו מציגה אפשרות רכישה שנייה חדשה בשם "כרטיסי כוכב הכסף", שתהיה זמינה ב-20 דולר לכל כרטיס. ניתן לרכוש כרטיסים אלו רק בזוגות, והעלות הכוללת תכלול מיסים ועמלות, מה שהופך את המחיר הסופי ליותר גבוה. מטרת תוכנית הרכישה הזו היא להפוך את ההשתתפות בהופעות של רודריגו לקלה ובמחיר סביר ככל האפשר עבור מעריציה. כרטיסי כוכב הכסף יבטיחו שמחזיקי הכרטיסים יושבים זה ליד זה, אך מיקומי המושבים המדויקים לא יפורסמו עד שהלקוחות יאספו את הכרטיסים ביום המופע מהקופה. התוכנית הושפעה מיוזמה דומה של להקת קולדפליי.

עם פתיחת המכירה של הכרטיסים לסיבוב ההופעות היה ביקוש גבוה, כאשר המכירה המוקדמת נמכרה כולה תוך 11 דקות בלבד.

Ticketmaster יישמו חוק יוצא דופן של 72 שעות למכירה של כרטיסי המופעים כדי להרתיע ספסרים. החוק הזה אומר שכרטיסים יונפקו רק 72 שעות לפני המופע, ללא קשר למועד רכישתם, והם יהיו זמינים רק בפורמט אלקטרוני. Ticketmaster הסבירו כי עיכובים באספקה שכאלה משמשים בדרך כלל אמנים כדי לבדוק מכירות ולהבטיח שרוכשי כרטיסים עומדים במגבלות ובתנאי הכרטיסים. ההחלטה ליישם חוק זה התקבלה על ידי מפעילי סיבוב ההופעות כאמצעי הגנה נוסף. לפי הדיווחים, הוא שימש בעבר לסיבוב הופעות של אמנים כמו אד שירן, ג'ק הארלו ודוג'ה קאט.

לקראת המופע בפיליפינים, רודריגו הורידה את מחירי הכרטיסים למופע. כל הכרטיסים למופע במנילה נמכרו במחיר אחיד של 1,500 פזו פיליפיני (כ-27 דולר). הצוות של רודריגו הסביר כי המחירים הנמוכים נועדו לאפשר ליותר אנשים להשתתף. המעריצים של רודריגו בפיליפינים שמחו במיוחד על ההופעה ועל המחירים הנמוכים, ותיארו אותה כ"מחיר של בן מקום" (presyong kababayan). בנוסף, ההופעה בפיליפינים הייתה ההופעה הגדולה ביותר בקריירה של רודריגו עד כה.

מכירת הכרטיסים להופעה בברזיל התחילה ב-14 בנובמבר ולהופעה במקסיקו ב-19 בנובמבר דרך האתר הרשמי של רודריגו.

נכון לנובמבר 2024, סיבוב ההופעות הכניס כ-184.6 מיליון דולר ונמכרו בו מעל 1.4 מיליון כרטיסים.

 יזמות חברתית 
לקראת תחילת סיבוב ההופעות, רודריגו השיקה את העמותה "Fund 4 Good", המתמקדת בחינוך נשים, זכויות רבייה ומניעת אלימות נגד נשים, גברים ולהט"ב. בתחילתו של סיבוב ההופעות נכחו באזור המופע ארגונים מקומיים לזכויות הפלות שחילקו אמצעי מניעה בחינם וסיפקו משאבים חינוכיים בנושא.

במרץ 2023, פורסם כי סיבוב ההופעות לא יכלול עוד ארגונים מקומיים לזכויות הפלות המחלקים אמצעי מניעה וקונדומים בחינם. הרשת הלאומית לקרנות הפלות  עדיין תהיה נוכחות בסיור דרך יוזמת "Fund 4 Good" של רודריגו. חלוקת גלולות חירום למניעת היריון וקונדומים בהופעה של רודריגו בסנט לואיס זכה לתשומת לב בשל האיסור כמעט מוחלט על הפלות במדינת מיזורי. המנהלים של רודריגו ביקשו שבהופעות הבאות, ארגונים לזכויות הפלות ימנעו מחלוקת אמצעי מניעה בהופעות, וציינו את נוכחותם של ילדים במקום.

חלק מהכנסות הכרטיסים של המופעים בסיאול הוקצו לתרומה לקרן הנשים של קוריאה, התומכת בקידום שוויון מגדרי ומניעת אלימות נגד נשים. כל ההכנסות מהמופע במנילה יועברו לעמותת "Fund 4 Good". רודריגו, שמוצאה פיליפיני, גם הודיעה שכל הרווחים ממכירת הכרטיסים להופעה שנערכה בפיליפנים ייתרמו. התרומות הועברו לארגון Jhpiego, ארגון ללא מטרות רווח המספק גישה לשירותי בריאות רבייה, מניעת מחלות זיהומיות כמו HIV/איידס, ועוד, ומתמקד במדינות כמו הפיליפינים, תוניסיה, ברזיל, קניה, ניגריה ותאילנד. רודריגו ציינה שהייתה גאה לתרום את הרווחים דרך הקרן "Fund 4 Good", שהיא יזמה במטרה לבנות עתיד שוויוני וצודק לנשים ונערות בכל העולם.

בדצמבר 2024, רודריגו תרמה מעל 2 מיליון דולר מהרווחים נטו של סיבוב ההופעות לארגוני צדקה עולמיים התומכים בנשים ובנערות. התרומה נעשתה באמצעות "Fund 4 Good". בין הארגונים שנהנו מהתרומה: National Network of Abortion Funds בארצות הברית, Women Against Violence Europe, Harmony House Limited בהונג קונג, Aidha בסינגפור, Korea Foundation for Women, ו-NPO Women’s Saya-Saya ביפן. הארגונים הללו מתמקדים בנושאים כמו חינוך לנערות, בריאות רבייה ומניעת אלימות מגדרית.

ביולי 2025 פורסם כי רודריגו מימנה טיפול פסיכולוגי לכל צוות סיבוב ההופעות במטרה לספק תמיכה נפשית נגישה וחינמית. את המידע חשפה נגנית הגיטרה דייזי ספנסר בפודקאסט "The StageLeft Podcast", שם תיארה את רודריגו כ"בוסית החלומית ביותר אי פעם". רודריגו ומנהלה דאגו שהטיפול יהיה זמין גם בזמני ההפסקה בין ההופעות ולא רק במהלך סיבוב ההופעות עצמו.

 תרבות הפאנדום 
המופעים משכו אליהם קהל משמעותי של מעריצים נלהבים, בעיקר בני נוער.

קוד הלבוש הלא רשמי לסיבוב ההופעות כלל נעלי פלטפורמה של ד"ר מרטינס, גרביוני רשת, מחממי רגליים ולבוש בהשראת פאנק, הקשור לזרם מוזיקלי עם אלמנטים של מרד. קוד הלבוש לסיבוב ההופעות שאב השראה ממקורות שונים, כולל ריוט גירל ואופנת גראנג' משנות ה-90. מעריצים רבים תכננו בקפידה את התלבושות שלהם, לפעמים חודשים מראש, תוך שימוש בפלטפורמות כמו Depop  כדי למצוא פריטי לבוש ספציפיים.

 מהלך המופע 
אורך המופע הוא כ-90 דקות, וכולל את כל השירים מהאלבום Guts ואת רוב השירים מהאלבום Sour.

הפקת המופע אינה כוללת הרבה אביזרים וכוריאוגרפיות ומעט מאוד גימיקים, ומסתמכת על הכריזמה של רודריגו כמוקד העיקרי. עיצוב הבמה כלל אלמנטים שנכנסים לתוך הקהל, כשהלהקה של רודריגו נראית לאורך כל ההופעה. הבמה כוללת אלמנטים חדשניים כמו פלטפורמת פרספקס ונדנדה בצורת חצי ירח. אלה אפשרו מצגות חזותיות ייחודיות, כמו רקדנים ורודריגו המוקרנים על מסכים גדולים. העיצוב של התפאורה נועד ליצור אינטימיות, לגרום למופע להרגיש כמו נשף בתיכון. הלהקה וצוות הרקדנים של רודריגו מורכבת כולה מנשים, ג'נדרקווירים או טרנסג'נדריות, מה שתומך במסר שלה להעצמת לנשים צעירות.

סיבוב ההופעות כולל שמונה רקדנים שמבצעים מדי פעם כוריאוגרפיה הנראית מצילום עילי.

אביזר רבע ירח שצף מעל הקהל כשרודריגו עליו שימש במהלך הביצוע של שני שירים, "Logical" ו-"Enough for You".

המופע מסתיים בהדרן ובו השירים "Good 4 U" ו-"".

 הופעות אורח 

 במופע שהתקיים ב-9 במרץ, רודריגו ביצעה את "If It Makes You Happy" של שריל קרואו עם קרואו עצמה בברידג'סטון ארנה בנאשוויל.
 במופע שהתקיים ב-5 באפריל, רודריגו העלתה את נואה קאהן לבמה במהלך הלילה הראשון של הופעותיה במדיסון סקוור גארדן כדי לבצע דואט של השיר "Stick Season".
 במופע שהתקיים ב-9 באפריל, ג'ול הצטרפה לרודריגו והן ביצעו את השיר "You Were Meant for Me".
 במופע שהתקיים ב-17 במאי, לילי אלן הצטרפה לרודריגו בלונדון כדי לבצע את הלהיט "Smile" של אלן משנת 2006, לאחר ההופעה הקודמת שלהם בפסטיבל גלסטונברי ב-2022.
 במופע שהתקיים ב-24 ביולי ברופ ארנה, לקסינגטון, קנטקי, רודריגו הזמינה לבמה את זמר-יוצר הקאנטרי טיילר צ'יילדרס. הם ביצעו את הסינגל המועמד לגראמי של צ'ילדרס "All Your'n" מאלבומו משנת 2019 Country Squire.
 הזמרת צ'אפל רואן הצטרפה לרודריגו על הבמה במהלך המופע שנערך באינטואיט דום, אינגלווד, קליפורניה ב-20 באוגוסט 2024. רודריגו הציגה את רואן לקהל ואמרה שהיא אחת האומניות הכי מעוררות השראה שהיא פגשה. השתיים ביצעו יחד דואט לשיר של רואן "" ולימדו את הקהל ריקוד ייחודי לשיר.

 רשימת השירים במופע 
הרשימה הבאה מתקבלת מהמופע שנערך ב-23 בפברואר 2024 בפאלם ספרינגס. היא לא נועדה לייצג את כל המופעים לאורך סיבוב ההופעות.

 מופעי חימום 
צ'אפל רואן

 "Femininomenon"
 "Naked in Manhattan"
 "After Midnight "
 "Super Graphic Ultra Modern Girl"
 ""
 "Casual"
 "Red Wine Supernova"
 "My Kink is Karma"
 "Pink Pony Club"

 ביקורות 
בסקירת המופע שהתפרסמה בעיתון "Lexington Herald-Leader" על הופעתה בקנטקי ב-24 ביולי 2024, המופע תואר כאירוע צעיר, אנרגטי, מרוחק ממופעי פופ טיפוסיים המתמקדים בריקוד, וכי בשונה מהם, המופע הדגיש מוזיקה חיה על פני כוריאוגרפיה.

 מופעים 
תאריךעירמדינהמיקוםמופע חימוםקהל2024לג 1 – צפון אמריקה23 בפברוארפאלם ספרינגס, קליפורניהאקריסור ארנהצ'אפל רואן24 בפברוארפיניקס, אריזונהפוטפרינט סנטר27 בפברואריוסטון, טקססטויוטה סנטר28 בפברואראוסטין, טקססמודי סנטר1 במרץדאלאס, טקססאמריקן איירליינס סנטר2 במרץניו אורלינס, לואיזיאנהסמות'י קינג סנטר5 במרץאורלנדו, פלורידהאמוויי סנטר6 במרץמיאמי, פלורידהקסייה ארנה8 במרץשארלוט, קרוליינה הצפוניתספקטרום סנטר9 במרץנאשוויל, טנסיברידג'סטון ארנה12 במרץסנט לואיס, מיזוריאנטרפרייס סנטר13 במרץאומהה, נברסקהCHI הלת' סנטר15 במרץסיינט פול, מינסוטהאקסל אנרג'י סנטר16 במרץמילווקי, ויסקונסיןפייסרב פורום19 במרץשיקגו, אילינוייונייטד סנטר20 במרץ22 במרץקולומבוס, אוהיוניישנוייד ארנה23 במרץדטרויט, מישיגןליטל סיזרס ארנה26 במרץמונטריאולסנטר בל27 במרץ29 במרץטורונטוסקוטיהבנק ארנה30 במרץ1 באפרילבוסטון, מסצ'וסטסטי די גארדן2 באפריל5 באפרילניו יורק, ניו יורקמדיסון סקוור גארדןהברידרז6 באפריל8 באפריל9 באפריללג 2 – אירופה30 באפרילדבלין3ארנהרמי וולף1 במאי7 במאיגלאזגוOVO היידרו8 במאי10 במאיברמינגהאםאוטילילה ארנה11 במאי14 במאילונדוןO2 ארנה15 במאי17 במאי18 במאי21 במאיאנטוורפןספורטפאליס22 במאי24 במאיאמסטרדםזיגו דום25 במאי28 במאיאוסלוספקטרום30 במאיקופנהגןרויאל ארנה1 ביוניברליןמרצדס-בנץ ארנה4 ביוניהמבורגברקליס ארנה5 ביוניפרנקפורטפסטאלה7 ביונימינכןההיכל האולימפי9 ביוניבולוניהיוניפול ארנה11 ביוניציריךהלנסצטדיון12 ביוניקלןלנקסס ארנה14 ביוניפריזאקור ארנה15 ביוני18 ביוניברצלונהפלאו סן ז'ורדי20 ביונימדרידויזאינק סנטר22 ביוניליסבוןמיאו ארנה23 ביונילג 3 – צפון אמריקה19 ביוליפילדלפיה, פנסילבניהולס פארגו סנטרPinkPantheress20 ביוליוושינגטון די. סי.קפיטל ואן ארנה23 ביוליאטלנטה, ג'ורג'יהסטייט פארם ארנה24 ביולילקסינגטון, קנטקירופ ארנה26 ביוליקנזס סיטי, מיזוריטי-מובייל סנטר27 ביוליאוקלהומה סיטי, אוקלהומהפייקום סנטר30 ביולידנוור, קולורדובול ארנה31 ביוליסולט לייק סיטי, יוטהדלתה ארנה2 באוגוסטסן פרנסיסקו, קליפורניהצ'ייס סנטר3 באוגוסט6 באוגוסטסיאטל, וושינגטוןקליימט פלדג' ארנה7 באוגוסט9 באוגוסטונקובררוג'רס ארנה10 באוגוסטפורטלנד, אורגוןמודה סנטר13 באוגוסטלוס אנג'לס, קליפורניההפורוםהברידרז14 באוגוסט16 באוגוסט17 באוגוסט20 באוגוסטאינטואיט דום21 באוגוסטלג 4 – אסיה ואוסטרליה15 בספטמברבנגקוקIMPACT ארנה16 בספטמבר20 בספטמברסיאולג'מסיל ארנה15,00021 בספטמבר24 בספטמברהונג קונגאסיה-וורלד ארנה27 בספטמברטוקיואריאק ארנה28 בספטמבר1 באוקטוברסינגפוראצטדיון סינגפור אינדור10,0002 באוקטובר5 באוקטוברבוקופיליפינס ארנה55,0009 באוקטוברמלבורןרוד לאבר ארנהביני10 באוקטובר13 באוקטובר14 באוקטובר17 באוקטוברסידניקיודוס בנק ארנה18 באוקטובר21 באוקטובר22 באוקטובר2025לג 5 – דרום אמריקה21 במרץסנטיאגו דה צ'ילהפארק צ'רילוס23 במרץסן איסידרומסלול המרוצים סן איסידרו26 במרץקוריטיבהאצטדיון קוטו פריירהסנט וינסנט28 במרץסאו פאולואינטרלאגוס אוטודרום30 במרץבוגוטהפארק סימון בוליבר2 באפרילמקסיקו סיטיאצטדיון GNP Segurosסנט וינסנטלג 6 – בריטניה30 ביונימנצ'סטרקו-אופ לייב1 ביולי

 מופעים שבוטלו 
תאריךעירמדינהמיקוםסיבת ביטול3 במאימנצ'סטרקו-אופ לייבבעיות הנדסיות בהיכל4 במאי

 פרסים ומועמדויות 
פרסתאריךקטגוריהתוצאהמקורפרס המוזיקה במדיה של הוליווד20 בנובמבר 2024מופע חי למדיה חזותית

קישורים חיצוניים

 ביאורים 

 הערות שוליים 

קטגוריה:סיבובי הופעות מ-2024
קטגוריה:סיבובי הופעות של אוליביה רודריגו
קטגוריה:סיבובי הופעות באירופה
קטגוריה:סיבובי הופעות בארצות הברית
קטגוריה:סיבובי הופעות בבלגיה
קטגוריה:סיבובי הופעות בהולנד
קטגוריה:סיבובי הופעות בספרד
קטגוריה:סיבובי הופעות בצרפת
קטגוריה:סיבובי הופעות בקנדה
קטגוריה:סיבובי הופעות באסיה
קטגוריה:סיבובי הופעות ביפן
קטגוריה:סיבובי הופעות באוסטרליה